दुनिया में प्रतिदिन जो अच्छे काम हो रहे हैं , उनका नोटिस बहुत कम लिया जाता है । अच्छे कार्य यदि प्रेक्षेपित किए जाएँ तो यह संसार इतना बुरा नहीं है , जितना इसे दिखाने की कोशिश की जा रही है ।गड्ढे में गिरनेवालों का जीवन्त प्रसारण , गड्ढे खोदनेवालों को नहीं रोक पाता है । गड्ढे भरनेवालों को भी दिखाया जाए । सार्वजनिक सम्पत्ति नष्ट करनेवालों को जिस धूमधाम से दिखाया जाता है , उस तत्परता और ईमानदारी से अच्छे काम करने वालों को सामने नहीं लाया जाता। लालफीताशाही किसी भी हद तक जाकर भ्रष्टाचार के भस्मासुर का पोषण करने को तैयार हैं ।